CELEX: C2007/269/134
Language: sk
Date: 2007-11-10 00:00:00
Title: Vec F-101/07: Žaloba podaná 3. októbra 2007 – Cova/Komisia

10.11.2007   
            
            
               SK
            
            
               Úradný vestník Európskej únie
            
            
               C 269/73
            
         Žaloba podaná 3. októbra 2007 – Cova/Komisia
   (Vec F-101/07)
   (2007/C 269/134)
   Jazyk konania: angličtina
   Účastníci konania
   
      Žalobca: Philippe Cova (Brusel, Belgicko) (v zastúpení: S. Pappas, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie menovacieho orgánu z 29. júna 2007 v rozsahu, v akom nepriznáva príplatok za riadenie uvádzaný v článku 7 ods. 2 služobného poriadku za obdobie dlhšie ako jeden rok,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   1.   Porušenie článku 7 ods. 2 Služobného poriadku zo strany menovacieho orgánu
   
               —
            
            
               Cieľom článku 7 ods. 2 Služobného poriadku je zabezpečenie plynulej kontinuity výkonu služby v prípadoch uvoľnenia pracovného miesta. Podľa správneho významu tohto ustanovenia, by dočasné zastávanie miesta malo byť čo možno najkratšie a z tohto dôvodu je administratíva zákonom nútená bezodkladne pristúpiť k ukončeniu dočasného pracovného zaradenia menovaním vedúceho na uvedené miesto.
            
         
               —
            
            
               „Trvanie dočasného pracovného zaradenia nesmie presiahnuť jeden rok“ odkazuje výlučne na trvanie dočasného pracovného zaradenia a nemá vplyv na odmeňovanie, ktoré mu zodpovedá, ak je dočasné pracovné zaradenie predĺžené nad rámec jedného roku.
            
         
               —
            
            
               Konečný termín jedného roku nemá absolútny charakter o to viac, že to nie je konečný termín adresovaný úradníkovi, ale administratíve, bez bližšej kvalifikácie, či je povinný, záväzný, alebo imperatívny. Preto je potrebné chápať ho ako pripomienku adresovanú administratíve, obsadiť uvoľnené miesto hneď ako to bude možné.
            
         2.   Porušenie povinnosti zohľadniť záujem úradníkov a zásadu správneho úradného postupu
   
               —
            
            
               Vyššie uvedená povinnosť predpokladá, že keď orgán prijíma rozhodnutie týkajúce sa postavenia úradníka, mal by zobrať do úvahy všetky faktory, ktoré môžu ovplyvniť jeho rozhodnutie, a že keď tak postupuje, mal by zohľadniť nielen záujmy služby, ale aj záujmy dotknutého úradníka.
            
         
               —
            
            
               V tejto súvislosti je zásada správneho úradného postupu často spojená s povinnosťou zohľadniť záujem úradníkov.
            
         
               —
            
            
               V prejednávanej veci Komisia opomenula splniť si svoje povinnosti, keďže mala vedomosť o tom, že bývalý vedúci bol zaradený na inú funkciu a tolerovala, že pán Cova bol dočasne zaradený po obdobie dlhšie ako jeden rok. Výklad Komisie vedie k paradoxnej situácii, že zatiaľ čo zodpovednosť preberaná počas stanoveného obdobia je vyššia, žalobcovi je možné priznať príplatok za riadenie obmedzený na jeden rok.